CELEX: 32015R1757
Language: hu
Date: 2015-09-28 00:00:00
Title: A Bizottság (EU) 2015/1757 végrehajtási rendelete (2015. szeptember 28.) a folpetnek a 6. terméktípusba tartozó biocid termékekben felhasználható hatóanyagként történő jóváhagyásáról (EGT-vonatkozású szöveg)

2.10.2015   
            
            
               HU
            
            
               Az Európai Unió Hivatalos Lapja
            
            
               L 257/12
            
         A BIZOTTSÁG (EU) 2015/1757 VÉGREHAJTÁSI RENDELETE
   (2015. szeptember 28.)
   a folpetnek a 6. terméktípusba tartozó biocid termékekben felhasználható hatóanyagként történő jóváhagyásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 90. cikke (2) bekezdésére,
   mivel:
   
               (1)
            
            
               2009. július 13-án a 98/8/EK európai parlamenti és tanácsi irányelv (2) 11. cikkének (1) bekezdése szerinti kérelem érkezett Olaszországhoz a folpet hatóanyagnak az említett irányelv V. melléklete szerinti – az 528/2012/EU rendelet V. mellékletében meghatározott 6. terméktípusnak megfelelő – 6. terméktípusban (tartósítószerek tartályban forgalomba hozott készítményekre) való felhasználás céljából az I. mellékletbe történő felvételéről.
            
         
               (2)
            
            
               Olaszország a 98/8/EK rendelet 11. cikke (2) bekezdésével összhangban 2011 júniusában értékelő jelentést és kapcsolódó ajánlásokat nyújtott be a Bizottságnak.
            
         
               (3)
            
            
               Az Európai Vegyianyag-ügynökség véleményét 2014. június 17-én a biocid termékekkel foglalkozó bizottság fogalmazta meg, amelyben figyelembe vette az értékelő illetékes hatóság következtetéseit.
            
         
               (4)
            
            
               Az említett vélemény szerint a 6. terméktípusba tartozó, folpetet tartalmazó biocid termékek – a hatóanyag felhasználásával kapcsolatos bizonyos előírások és feltételek betartása esetén – várhatóan megfelelnek a 98/8/EK irányelv 5. cikkében meghatározott követelményeknek.
            
         
               (5)
            
            
               Ezért helyénvaló jóváhagyni a folpetnek a 6. terméktípusba tartozó biocid termékekben, a mellékletben meghatározott egyedi feltételek betartása mellett történő felhasználását.
            
         
               (6)
            
            
               Mivel a folpet az 1272/2008/EK európai parlamenti és tanácsi rendelet (3) 1. mellékletében meghatározott kritériumok alapján az I. kategóriába tartozó bőrszenzibilizálónak minősül, a folpettel kezelt vagy folpetet tartalmazó termékeket forgalomba hozatalkor megfelelő címkével kell ellátni.
            
         
               (7)
            
            
               Az ebben a rendeletben előírt intézkedések összhangban vannak a Biocid Termékek Állandó Bizottságának véleményével,
            
         ELFOGADTA EZT A RENDELETET:
   1. cikk
   A Bizottság jóváhagyja, hogy a folpetet a 6. terméktípusba tartozó biocid termékekben – a mellékletben szereplő előírások és feltételek betartása mellett – hatóanyagként felhasználják.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. szeptember 28-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 167., 2012.6.27., 1. o.
   
   
      (2)  Az Európai Parlament és a Tanács 1998. február 16-i 98/8/EK irányelve a biocid termékek forgalomba hozataláról (HL L 123., 1998.4.24., 1. o.).
   
      (3)  Az Európai Parlament és a Tanács 2008. december 16-i 1272/2008/EK rendelete az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról (HL L 353., 2008.12.31., 1. o.).
   
      MELLÉKLET
      
                  Közhasználatú név
               
               
                  IUPAC-név
                  Azonosító számok
               
               
                  A hatóanyag minimális tisztasági foka (1)
                  
               
               
                  Jóváhagyás dátuma
               
               
                  Jóváhagyás lejárta
               
               
                  Terméktípus
               
               
                  Egyedi feltételek
               
            
                  Folpet
               
               
                  IUPAC-név:
                  N-(triklór-metil-tio)ftálimid
                  EK-szám: 205-088-6
                  CAS-szám: 133-07-3
               
               
                  940 g/kg
               
               
                  2016. január 1.
               
               
                  2025. december 31.
               
               
                  6
               
               
                  A termék értékelése során különleges figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozíciókra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki.
                  A biocid termékek esetében az engedélyezés feltételei:
                  
                              (1)
                           
                           
                              Az ipari felhasználók számára biztonságos munkafolyamatokat és megfelelő szervezeti intézkedéseket kell meghatározni. A biocid termékeket megfelelő egyéni védőfelszereléssel kell használni, ha az expozíció mértéke más módon nem csökkenthető elfogadható szintre..
                           
                        
                              (2)
                           
                           
                              Tekintettel a talajjal kapcsolatos kockázatokra a termékek címkéjén és – ha van – biztonsági adatlapján fel kell tüntetni, hogy intézkedéseket kell hozni a talajnak a tartósított keverékek kültéri felhordása során biztosítandó védelmére a kijutás elkerülése és a környezetbe való kibocsátás minimális szintre szorítása érdekében, kivéve, ha bizonyítható, hogy a kockázatok más módon is elfogadható szintre csökkenthetők.
                           
                        
                              (3)
                           
                           
                              Tekintettel a talajjal kapcsolatos kockázatokra a biocid termékek nem engedélyezhetők a kültéri szórással történő felvitelre szánt keverékek tartósítása céljából, kivéve, ha bizonyítható, hogy a talajt érintő kockázatok elfogadható szintre csökkenthetők.
                           
                        A kezelt árucikkek esetében a forgalomba hozatal feltétele:
                  A folpettel kezelt, vagy folpetet tartalmazó kezelt árucikkek forgalomba hozataláért felelős személy biztosítja, hogy a kezelt árucikk címkéjén szerepeljen az 528/2012/EU rendelet 58. cikke (3) bekezdésének második albekezdésében felsorolt információk.
               
            
         (1)  Az ebben az oszlopban jelzett tisztaság az 98/8/EK irányelv 11. cikke alapján végzett értékeléshez használt hatóanyag minimális tisztasági fokának felel meg. A forgalomba hozott termékben lévő hatóanyag ezzel megegyező, de ettől eltérő tisztaságú is lehet, ha az értékelt hatóanyaggal technikailag bizonyítottan egyenértékű.